সিডি চয়েস : এবারের ঈদে ডজনখানেক একক গান থাকছে সিডি চয়েসের ব্যানার থেকে। গানগুলোর মধ্যে শাহ্ নূর জালালের কথা-সুর এবং রাফি মোহাম্মদের সঙ্গীতে কাজী শুভর কণ্ঠে ‘দেখলে বাঁচি নইলে মরি’। হুমায়ুন কবিরের কথায় ‘যাইয়োনা বন্ধু’ শিরোনামের গানটিতে কণ্ঠ দেওয়ার পাশাপাশি সুর করেছেন কাজী শুভ। এটির সঙ্গীত করেছেন রাফি মোহাম্মদ। ফয়সাল রাব্বিকীনের কথায় একক গানে কণ্ঠ দিয়েছেন শহীদ। ‘বঙ্গবন্ধুর সৈনিক’ শিরোনামের গানটির সুর ও সঙ্গীত করেছেন রোজোয়ান শেখ। এ ছাড়া থাকছে সোমেশ্বর অলির কথায় রেহানের ‘ভালো থাকব’, সাফায়াতের ‘লিখব কি যে’, ‘জেনে শুনে’, অয়ন চাকলাদারের ‘তুই ভালো না’সহ বেশকিছু একক গান। একক গানের পাশাপাশি কুমার বিশ্বজিতের ‘বৃষ্টি এলেই আসো তুমি’। রবিউল ইসলাম জীবনের কথায় গানটি সুর ও সঙ্গীত করেছেন শারাদিন্দু দাস মুন। ভিডিও নির্মাণ করেছেন সৈকত নাসির। কাজী শুভ ও স্বরলিপির গাওয়া ‘দিল দিওয়ানা’, মিলনের ‘হেব্বি রোমান্টিক’, তাহসিন আহমেদ ও টুম্পা খানের ‘অনুভূতির দেয়াল’সহ কয়েকটি ভিডিও গানের আয়োজনও করেছে সিডি চয়েস।